**Հ Ա Շ Վ Ե Տ Վ ՈՒ Թ Յ ՈՒ Ն**

**2023 թվականի մայիսի 2-ից 5-ը**

**Վաշինգտոն (Ամերիկայի Միացյալ Նահանգներ) գործուղման արդյունքների մասին**

**1․ Անունը, ազգանունը, զբաղեցրած պաշտոնը՝**

 Աշոտ Մուրադյան՝ ՀՀ պետական եկամուտների կոմիտեի նախագահի տեղակալ

**2․ Գործուղման վայրը և ժամկետները՝**

 Վաշինգտոն, Ամերիկայի Միացյալ Նահանգներ, մայիսի 2-ից 5-ը

**3․ Հրավիրող կողմը՝**

 Համաշխարհային բանկ

**4․** **Գործուղման նպատակը (աշխատանքային ո՞ր խնդրի լուծման համար էր նախա­տեսված գործուղումը)՝**

«Կառավարումը թվային դարաշրջանում» խորագրով «GovTech» գլոբալ ֆորումը նպատակ ուներ խթանել «GovTech» քաղաքականության մտածողությունը և արդյունավետ իրականացումը` ներգրավելով պետական և ոչ պետական շահագրգիռ կողմերի լայն էկոհամակարգը:

 Նշված Ֆորումի նպատակներից էր նաև պետական կառավարման ոլորտում տեխնոլոգիաների կիրառման խնդիրների, մարտահրավերների և հնարավորությունների քննարկումը։

**5․ Քննարկված թեմաները՝**

Ֆորումի ժամանակ քննարկվել են հետևյալ հարցերը՝ «GovTech»-ի հասուն քաղաքականության ներդրումը տնտեսական և սոցիալական զարգացման համար, «GovTech»-ը և վստահությունը հանրային հաստատությունների նկատմամբ, «Տեխնոլոգիաները կառավարման  գործընթացում» փորձի փոխանակումը, նորարարության համար «GovTech» էկոհամակարգի ստեղծումը,  կայացել են նաև տարբեր հարցերի շուրջ քննարկումներ Համաշխարհային բանկի պաշտոնատար անձանց հետ:

**6․Հանդիպումները, ելույթները, բարձրացված կամ քննարկված հարցերը՝**

 Ֆորումի շրջանակներում տեղի են ունեցել հանդիպումներ Համաշխարհային բանկի պաշտոնատար անձանց հետ։

 Մասնակցել եմ նաև «Տեխնոլոգիաները կառավարման  գործընթացում» փորձի փոխանակման քննարկումներին՝ մասնակից ավելի քան տասը երկրների ներկայացուցիչներին փոխանցելով հարկային և մաքսային վարչարարության ոլորտում Հայաստանի Հանրապետության փորձը։ Կարևորվել է տեղեկատվական տեխնոլոգիաների դերը հարկային և մաքսային վարչարարության բնագավառում։ Ընդգծվել է, որ ժամանակակից տեխնոլոգիաները, այդ թվում՝ արհեստական բանականության և մեքենայացված ուսուցման գործիքները, որոնք ներդրվում են ՊԵԿ գործընթացներում, հնարավորություն են ընձեռում վարչարարությունն իրականացնել ավելի աննկատ և հասցեական։

**7․ Հանդիպման կամ հավաքի ժամանակ ընդունված որոշումները, պայմանավորվա­ծությունները, ստորագրված փաստաթղթերը՝**

Ֆորումի շրջանակներումքննարկումներ են եղել Համաշխարհային բանկի պաշտոնատար անձանց հետ և ձեռք են բերվել պայմանավորվածություններ՝ հետագա համագործակցության ընդլայնման ուղղությամբ։

**8․** **Առաջարկությունները, դրանց ընթացք տալու վերաբերյալ առաջարկները՝ եղանակը, ձևը, ժամկետները, պատասխանատուները, ակնկալվող արդյունքները՝**

Ակտիվացնել Համաշխարհային բանկի հետ համագործակցությունը մասնավորապես արհեստական բանականության և մեքենայական ուսուցման տեխնոլոգիաների կիրառման, Հայաստանում պետական հատվածի արդիականացման չորրորդ ծրագրի (PSMP4)՝ հանրային հատվածի արդիականացման մասով։

**9․ Ստորագրությունը, ամսաթիվը**

****

 **08․05․2023թ․**